สวัสดีค่ะ ประจำเดือนหนูมาวันที่8หายวันที่11เเล้วมีอะไรกันกับเเฟนวันที่14ไม่ใส่ถุงเเต่ก็ซื้อยาคุมมากินเเล้ววันที่23หนูมีอาการปวดท้องน้อยเเล้วมีเลือดไหลออกมาจากช่องคลอด ท้องหรือป่าวหรือว่าเป็นอะไร? ประจำเดือนหนูเคยมา2ครั้งต่อเดือน เเต่ครั้งนี้ไม่หมั้นใจว่าประจำเดือนจะมาสองครั้งไหม เป็นอะไรหรือป่าวค่ะ?
สวัสดีค่ะ หากประจำเดือนมาวันที่ 8 ก.พ. แล้วได้มีเพศสัมพันธ์วันที่ 14 ก.พ. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินไปค่ะสำหรับเลือดที่ออกในวันที่ 23 ก.พ. น่าจะเป็นเลือดที่เกิดจากผลของยาคุมฉุกเฉินได้ เนื่องจากไม่ใช่ช่วงวันที่ที่ประจำเดือนควรจะมา ส่วนอาการปวดท้องน้อย ก็เป็นอาการที่พบขณะมีเลือดออกได้ค่ะส่วนประจำเดือนในรอบต่อไป ก็น่าจะมาในช่วงวันที่ 23-24 มี.ค.ได้ค่ะทั้งนี้ การที่มีเลือดออกมา ก็แสดงว่าไม่น่ามีการตั้งครรภ์เกิดขึ้น แต่หากต้องการให้แน่นอน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ